wickkiey/tamil-wikipedia-chunked huggingface dataset:
# மிதிலைப்பட்டி கவிராயர்கள்

### மிதிலைப்பட்டி வருகை

ஆதி சிற்றம்பலக் கவிராயர் வெங்கள நாயக்கர் மீது குறவஞ்சி பாடி மிதிலைப்பட்டியை மடப்புறமாய்ப் பெற்றார் என்றே பல நூலாசிரியர்களும் கவிராயர் குடும்பத்தினரும் கருதுவர். வெங்களப்ப நாயக்கர் மீது குறவஞ்சி பாடிச் சாலிவாகன சகாப்தம் 1571 (கி.பி.1647) சர்வதாரி ஆண்டு வைகாசித் திங்கள் ஆறாம் நாளில் மிதிலைப்பட்டி கிராமத்தைப் பெற்றார் எனக் கூறுவர்.  
கவிராயர்களின் மிதிலைப்பட்டி வருகைக்கு மற்றொரு காரணமும் கூறப்படுகிறது. ஆதி சிற்றம்பலக் கவிராயர் பண்டார குலத்தினர். பண்டாரம் என்பது கருவூலத்தைக் குறிக்கும். கருவூலக் காப்பாளர்கள் பண்டாரம் எனப்பட்டனர் என்கிற கருத்தும் உள்ளது. தில்லைநாயகப் பண்டாரம், சிற்றம்பலப் பண்டாரம் என்ற பெயர்கள் அவர்களின் தொழிலைக் காட்டுகின்றன. எனவே சிற்றம்பலப் பண்டாரத்தைத் தீத்தாரப்பர் சிதம்பரம் நடராசரின் உச்சிக்காலக் கட்டளைக்கு நியமித்தது உண்மை என்று தெரிய வருகிறது. ஆகவே உச்சிக்காலக் கட்டளைப் பொறுப்பை ஏற்று நடத்த மிதிலைப்பட்டியில் குடியேறினார் சிற்றம்பலப் பண்டாரம் என்று ஒரு கருத்து நிலவுகிறது. பின்னரே வெங்களப்ப நாயக்கரைப் பாடி மிதிலைப்பட்டியைப் பெற்றார். பண்டாரமாக மிதிலைப்பட்டிக்கு வந்த ஆதி சிற்றம்பலத்தார் பின்னர் கவிராயராக மிதிலைப்பட்டியை முற்றூட்டாகப் பெற்றார்.
# மிதிலைப்பட்டி கவிராயர்கள்

### மிதிலைப்பட்டி கவிராயர்கள்

- தில்லை நாயகப் பண்டாரம்
- ஆதிசிற்றம்பலக் கவிராயர்
- முத்துச்சிற்றம்பல கவிராயர்
- அழகிய சிற்றம்பலக் கவிராயர் (அ) அழகியசிற்றம்பலக்கவி-1
- அழகிய சிற்றம்பலக்கவி 2
- அழகிய சிற்றம்பலம் 3
- அழகிய சிற்றம்பலம் 4
- அழகிய சிற்றம்பலம் 5
- பாண்டிய கவிராசர்
- அழகிய சிற்றம்பலம் 6
- சிங்காரவேலுக் கவிராயர்
- சாமிக் கவிராயர்
- மங்கைபாகக் கவிராயர் (அ) வெறிமங்கைபாகக் கவிராயர்
- குழந்தைக் கவிராயர் 1
- குழந்தைக் கவிராயர் 2
- குழந்தைக் கவிராயர் 3
- குழந்தைக் கவிராயர் 4
- குமாரசாமிக் கவிராயர் 1
- குமாரசாமிக் கவிராயர் 2
- பாண்டிக் கவிராயர் 1 (கவிராயர் கொடி வழி)
- பாண்டிக் கவிராயர் 2 (கவிராயர் கொடி வழி)
- பாண்டிக் கவிராயர் (முத்துச்சிற்றம்பலம் கொடி வழி)
- செவ்வந்திப் பூ அம்மாள்
- வைத்தியலிங்கக் கவிராசர்
- வடுகநாதக் கவிராயர்
- இராமசாமிக் கவிராயர் (மிதிலைப்பட்டி)
- கனகையா கவிராயர்
- சாமிநாதக் கவிராயர்
- இராசாக் கவிராயர்
- கனகையா கவிராயர் 2
- முருகானந்தம்
- மீ. இராமநாதன்
- மீனாட்சிசுந்தரப் பண்டாரம் (அம்மாக்குட்டி)
- மீ. இராமநாதக் கவிராயர்
# மிதிலைப்பட்டி கவிராயர்கள்

### மிதிலைப்பட்டி கவிராயர் சமூகம்

மிதிலைப்பட்டி கவிராயர்கள் ஒரு சமூகமாக வாழ்ந்தவர்கள். அவர்களில் பெரும் பாடல் பாடியவர்கள் மிதிலைப்பட்டியிலும், அவர்களின் கிளை வழியினர் செவ்வூர் மற்றும் காரைச்சூரான்பட்டி<nowiki/>யில் வசித்தனர்.
# மிதிலைப்பட்டி கவிராயர்கள்

### கவி பாடுதல்

ஆதி சிற்றம்பலக் கவிராயரும் தமிழகத்தின் வெவ்வேறு பகுதிகளுக்குச் சென்று பல புரவலரைப் பாடிப் பரிசாகப் பல ஊர்களைப் பெற்றார். மிதிலைப்பட்டிப் புலவரான குமாரசாமிக் கவிராயர் ஆதிசிற்றம்பலக் கவிராயர் பரிசில் பெற்ற ஊர்களைப் பற்றிப் பாடும்போது இவ்வாறு சொல்கிறார்.  
"வாங்கின பூமி வழுத்துவேன் நான்சிலது  
பாங்கான பூசாரி பட்டிசெம் மலவுபட்டி  
அடுத்தபுல வன்குடியு மாககவி ராயர்பட்டி  
கொடுத்த கொத்த மங்கலமும் கோனாடு பட்டியுடன்  
மறவணி யேந்த லென்றும் மண்மேட்டுப் பட்டி யென்றும்  
திறமான செவ்வூ ரென்றுந் தேனாட்சி பட்டியுடன்  
காரைச்சூரான் பட்டியும் கருகைப்பிலான் பட்டியும்'  
(குமாரசாமிக்கவிராயர், சுசீலவள்ளல் அம்மானை, ப-102.)  
பூசாரிபட்டி, செம்மலவுபட்டி, புலவன்குடி, கவிராயர்பட்டி, கொத்தமங்கலம், கோனாடுபட்டி, மறவணியேந்தல், மண்மேட்டுப்பட்டி, செவ்வூர், தேனாட்சிபட்டி காரைச்சூரான்பட்டி, கருகைப்பிலான்பட்டி என்பன ஆதிசிற்றம்பலம் பெற்ற ஊர்கள் என்று இப்பாடலின் மூலம் தெரிகிறது.  
இவர்கள் தலைவர்களை மட்டுமின்றி இறைவனையும் பாடினர்.
# மிதிலைப்பட்டி கவிராயர்கள்

### வாழ்வியல்

கவிராயர்கள் செட்டிநாட்டு பழக்கங்களைப் பின்பற்றியது போல தெரியவருகிறது. முருகன் வழிபாடு செய்பவர்கள். பழநி முருகனுக்கு கவிமாலை செலுத்தியவர்கள். தவிர, கவிராயர் இனக்குழுவினர் தங்கள் குடும்பத்தின் பெண் தெய்வ வழிபாடு செய்பவர்கள். சரஸ்வதி பூஜை விமரிசையாகக் கொண்டாடுவர். அன்று பனை ஓலைச் சுவடிகளை அடுக்கி சிறப்பு ஆராதனைகள் செய்து அன்னதானம் செய்வர்.
# மிதிலைப்பட்டி கவிராயர்கள்

### வீழ்ச்சி

நாயக்கர்களுக்குப் பிறகு தமிழ் புலமைக்கான தேவை அழிந்தது. அதன் காரணமாக கவிராயர்கள் வேறு வேறு தொழில்கள் செய்யும் படி ஆனது. தற்பொழுது மிதிலைப்பட்டியில் கவிராயர் வீடு சிதலமடைந்து காணப்படுகிறது.
# காரைச்சூரான்பட்டி

**காரைச்சூரான்பட்டி** புதுக்கோட்டை மாவட்டம் இலுப்பூர் வட்டத்தில் உள்ள ஒரு சிற்றூர்.
# காரைச்சூரான்பட்டி

### மருங்காபுரி தொடர்பு

மருங்காபுரி வீரப்பூச்சிய நாயக்கர் பிள்ளைத்தமிழ் என்னும் நூல் மிதிலைப்பட்டி அழகிய சிற்றம்பலக் கவிராயர் இயற்றினார். இப்பிள்ளைத்தமிழின் நயங்கண்ட மருங்காபுரி வீரப்பூச்சிய நாயக்கர் கண்ணமங்கலப்பட்டி, காரைச் சூரான்பட்டி ஆகிய ஊர்களைச் சருவமானியமாக அழகிய சிற்றம்பலக்கவிராயருக்கு வழங்கினார். இச்செய்தியைக் கீழ்க்காணும் பாடலும் உறுதிப்படுத்துகிறது  
"திருவள ரிந்திரன் வீரப்பூச்சய சாமி யெங் கோன்  
பொருணிறை பிள்ளைத் தமிழ்ப்பிர பந்தம் புகன்றதற்காய்  
அருள்கொள் சிற்றம்பல வாணர்க்குக் **காரைச் சூரான்பட்டி**யும்  
வருகண்ண மங்கலப் பட்டியு  
மீய்ந்தனன் வாழியவே'  
(ஓலைநாயகன், கல்வெட்டு, காலாண்டிதழ், ப-21)
# காரைச்சூரான்பட்டி

### புதுக்கோட்டை தொடர்பு

பின்னாளில் இவ்வூர் புதுக்கோட்டை சமஸ்தானத்துடன் இணைந்தது. இன்று வரை புதுக்கோட்டை மாவட்டத்தில் இருந்து வருகிறது. தொண்டைமான் காலத்திய முக்கிய இலக்கிய கலை வடிவங்களில் மிதிலைப்பட்டி மற்றும் காரைச்சூரான்பட்டி கவிராயர்களின் படைப்புகளும் அடக்கம் என்று Manual of Pudukkottai நூலில் தொகுப்பாசிரியர் K. R. வெங்கட்ராமய்யர் குறிப்பிடுகிறார்.
# காரைச்சூரான்பட்டி

### மிதிலைப்பட்டி தொடர்பு

மிதிலைப்பட்டிக்கும் இவ்வூருக்கும் நகரத்தார்கள் மற்றும் கவிராயர்கள் மூலம் நீண்ட கால தொடர்பு இருந்து வருகிறது. மிதிலைப்பட்டிப் புலவரான குமாரசாமிக் கவிராயர் மிதிலைப்பட்டி ஆதிசிற்றம்பலக் கவிராயர் கவி பாடி பரிசில் பெற்ற ஊர்களைப் பற்றிப் பாடும்போது இவ்வாறு சொல்கிறார்.  
"வாங்கின பூமி வழுத்துவேன் நான்சிலது  
பாங்கான பூசாரி பட்டிசெம் மலவுபட்டி  
அடுத்தபுல வன்குடியு மாககவி ராயர்பட்டி  
கொடுத்த கொத்த மங்கலமும் கோனாடு பட்டியுடன்  
மறவணி யேந்த லென்றும் மண்மேட்டுப் பட்டி யென்றும்  
திறமான செவ்வூ ரென்றுந் தேனாட்சி பட்டியுடன்  
**காரைச்சூரான் பட்டி**யும் கருகைப்பிலான் பட்டியும்'  
(குமாரசாமிக்கவிராயர், சுசீலவள்ளல் அம்மானை, ப-102.)  
பூசாரிபட்டி, செம்மலவுபட்டி, புலவன்குடி, கவிராயர்பட்டி, கொத்தமங்கலம், கோனாடுபட்டி, மறவணியேந்தல், மண்மேட்டுப்பட்டி, செவ்வூர், தேனாட்சிபட்டி காரைச்சூரான்பட்டி, கருகைப்பிலான்பட்டி என்பன ஆதிசிற்றம்பலம் பெற்ற ஊர்கள் என்று இப்பாடலின் மூலம் தெரிகிறது.
# காரைச்சூரான்பட்டி

### உ.வே.சா வருகை

சுவடிகளை நூல்களாகப் பதிப்பிக்கும் பணியில் இருந்த தமிழ்தாத்தா உ.வே.சாமிநாதையர் மிதிலைப்பட்டிக்கு வருகை தந்து அழகிய சிற்றம்பலக் கவிராயருடன் ஒரு வேண்டுகோள் வைத்தார். "இன்னும் இந்தப் பக்கங்களில் ஏட்டுச் சுவடிகள் கிடைக்கும் இடம் இருந்தால் சொல்லவேண்டும்" என்றார். "இங்கே அருகில் செவ்வூரில் எங்கள் உறவினர் இருக்கின்றனர் . எங்கள் பரம்பரையிலிருந்து ஒரு கிளை அங்கே போயிருக்கின்றது. அங்கும் இவற்றைப் போன்ற ஏடுகளைக் காணலாம். மற்றொரு கிளை காரைச் சூரான்பட்டியில் இருக்கிறது. இப்போது கடுங்கோடையாக இருப்பதால் அங்கே உங்களால் போவது சிரமம்" என்று கவிராயர் பதில் அளித்தார்.  
செவ்வூர் சென்று சுவடிகளைப் பெற்ற ஐயரவர்கள் காரைச்சூரான்பட்டிக்குத் தன் 82ஆம் அவகையில் வருகை தந்தார். கவிராயர் வீட்டில் இருந்து பின்வரும் செய்யுள்கள் கிடைத்தன.  
1. புறத்திரட்டு ஒன்று
1. புல்வயல் குமரேசர் பணவிடுதூது ஒன்று  
புல்லைக் குமரேசர் பணவிடுதூது புதுக்கோட்டை மாவட்டம் குமரமலை<nowiki/>யில் உள்ள முருகக் கடவுளின் பால் பாடப்பட்டது. இதனை மீனாட்சிக் கவிராயர் என்கிற குருபாததாசர் இயற்றினார். புறத்திரட்டு பாடலில் ஆசிரியர் பெயர் தெரியவில்லை.  
உவேசா அவர்களின் காலம் 1855 முதல் 1942 வரை. அவருடைய 82வது வயதில் இந்த ஊருக்கு வந்தார். அப்படிப் பார்க்கையில் இந்த நிகழ்வு 1937 ஆம் ஆண்டு நிகழ்ந்திருக்கவேண்டும்.
# சுருதி சடோலிகர்

**சுருதி சடோலிகர் கட்கர்** (*Shruti Sadolikar*-பிறப்பு: நவம்பர் 9, 1951) செய்ப்பூர்-அத்ராலி கரானாவில் கியால் பாணியில் ஓர் இந்தியப் பாரம்பரிய பாடகர் ஆவார். இவர் 2011ஆம் ஆண்டிற்கான இந்துஸ்தானி குரல் இசைக்கான சங்கீத நாடக அகாதமி விருதைப் பெற்றுள்ளார்.
# சுருதி சடோலிகர்

## இளமை

சுருதி 1951ஆம் ஆண்டு கோலாப்பூரைச் சேர்ந்த ஒரு இசைக் குடும்பத்தில் பிறந்தார். இவரது குடும்பம் இசை பாரம்பரியத்திற்குப் பெயர் பெற்றது. சிறுவயதிலிருந்தே இந்தியப் பாரம்பரிய இசையில் பயிற்சி பெற்றார், சுருதி. இவரது ஆரம்பப் பயிற்சியை இவரது தந்தை வாமன்ராவ் சடோலிகர் வழங்கினார். சுருதி, ஜெய்ப்பூர்-அத்ராலி கரானாவின் நிறுவனர் அல்லாடியா கான் மற்றும் அவரது மகன் புர்ஜி கான் ஆகியோரால் கற்பிக்கப்பட்டார். சதோலிகர் தனது தந்தையுடன் படித்ததைத் தொடர்ந்து, குலுபாய் ஜஸ்தன்வாலாவிடம் பன்னிரண்டு ஆண்டுகள் இசையைக் கற்றுக்கொண்டார். சுருதி மும்பையில் உள்ள திருமதி நதிபாய் தாமோதர் தாக்கர்சே மகளிர் பல்கலைக்கழகத்தில் முதுகலைப் பட்டம் பெற்றார். இவரது ஆய்வறிக்கை ஹவேலி சங்கீதம், கோயில் இசையின் ஒரு வகை குறித்தது.
# எவ்ஜெனியா மரியஞ்சென்கோ

**எவ்ஜெனியா மரியஞ்சென்கோ** (*Yevheniya Marynchenko*, (உக்குரைனியம்: Маринеенооовен О Оленсандр )на; 18 திசம்பர் 1916 – 15 சூன் 1999) என்பவர் ஒரு உக்ரேனிய கட்டடக் கலைஞர் ஆவார். பேலஸ் "உக்ரைன்" திட்டத்தை உருவாக்கியதற்காக 1971 ஆம் ஆண்டு ஷெவ்சென்கோ பரிசைப் பெற்றவர்.
# எவ்ஜெனியா மரியஞ்சென்கோ

## ஆரம்பகால வாழ்க்கையும் கல்வியும்

மேரிஞ்சென்கோ 1916 இல் ஒரு கட்டடக் கலைஞர் குடும்பத்தில் பிறந்தார். இவரது தாய்வழி தாத்தா யெவ்ஹெனி டால்ஸ்டாய் ஒரு கட்டடக் கலைஞரும், பொறியியலாளரும் ஆவார். அவர் மரின்ஸ்கி அரண்மனையின் தலைவராக பணியாற்றினார்.  
மரின்சென்கோவின் பெற்றோரும் கீவ் கலைப் பள்ளியில் கட்டிடக்கலைத் துறையில் பட்டம் பெற்றவர்களாவர். இவரது தந்தை, ஒலெக்சாண்டர், கீவ் கலைக் கல்வி நிறுவனத்தில் தனது படிப்பைப் பயின்றவர், நன்கு அறியப்பட்ட கட்டடக் கலைஞர், நூல் ஆசிரியர், கீவில் கட்டடக்கலை பற்றிய புத்தகங்களை எழுதியவர், மேலும் கட்டிடக்கலை அறிவியலில் பட்டம் பெற்றவர்.  
பள்ளியில் இவர் ஓவியப் பாடங்களை விரும்பினார். இனதால் பள்ளி செய்தித்தாளின் ஆசிரியர் குழுவில் ஓவியராக பணியாற்றினார். வீட்டில், இவர் அவ்வப்போது நீர்வண்ண ஓவியங்களை வரைந்தார். குறிப்பாக இவர் இயற்கை காட்சிகளை நேரடியாக கண்டு அவற்றை நேரடியாக ஓவியமாக வரைவதை விரும்பினார்.  
1931 ஆம் ஆண்டில், ஏழு ஆண்டு பள்ளிப் படிப்பை முடித்து, கட்டுமான தொழில்நுட்ப பள்ளியின் கட்டடக்கலை பீடத்தில் நுழைந்தார்.
# இலலிதா வெங்கட்ராம்

**இலலிதா வெங்கட்ராம்** (*Lalita Venkatram*-1909 – 1992), என்பவர் ஓர் இந்தியக் கருநாடக இசைப் பாடகரும் வீணை இசைக் கலைஞரும் ஆவார். இவர் தமிழ்த்திரைப்பட முதல் பின்னணிப் பாடகியும் மும்பையில் உள்ள *அனைத்திந்திய வானொலியின்* முதல் இசைக் கலைஞரும் ஆவார்.
# இலலிதா வெங்கட்ராம்

## தொழில்

இலலிதா இந்தியாவிலும் இலங்கையிலும் இசைக் கச்சேரிகளை நிகழ்த்தினார். 1935 குவெட்டா பூகம்பத்திற்குப் பிறகு இவர் கொழும்பில் ஒரு நிதியுதவிக்காக நிகழ்ச்சி ஒன்றை நடத்தினார். மும்பை அனைத்திந்திய வானொலியின் முதல் கருநாடகப் பாடகி என்ற பெருமையினை இவர் பெற்றார். ஏனெனில் இவர் 1933-இல் இந்த நிலையத்தின் முதல் ஒலிபரப்பில் பாடினார். இதன் மூலம் தமிழ்த் திரைப்படத்தின் முதல் பின்னணிப் பாடகி ஆனார்.  
இலலிதா இசை நிகழ்ச்சியிலிருந்து ஓய்வு பெற்ற பிறகு மும்பையில் இசை மாணவர்களுக்குக் கற்பித்தார்.
# இலலிதா வெங்கட்ராம்

## தனிப்பட்ட வாழ்க்கை

கே. எஸ். வெங்கட்ராம் என்பவரை மணந்தார். இலலிதா மும்பையில் வசித்து வந்தார். பாடகி கல்யாணி இராமதாசு உட்பட ஐந்து குழந்தைகள் இந்த இணையருக்கு இருந்தனர். இவரது பேரக்குழந்தைகளில் ஒருவரான கிருஷ்ணா ராம்தாசு தொழில்முறை கைம்முரசு இணை கலைஞர். இலலிதா 1992-இல் இறந்தார்.
# இராஜம் புட்பவனம்

**இராஜம் புட்பவனம்** (*Rajam Pushpavanam*; 1918 - 6 திசம்பர் 1991), பழம்பெரும் கருநாடக இசைப் பாடகியும், இசையமைப்பாளரும் ஆவார். இவர் இசைக்கலைஞர் வித்துவான் புட்பவனம் ஐயரின் மகளும், மதுரை மணி ஐயரின் சிறிய தகப்பனாரின் மகளும் ஆவார்.
# இராஜம் புட்பவனம்

## இளமைக் காலம்

மதுரை புட்பவனம் ஐயருக்கும் சுந்தரத்தம்மாளுக்கும் மகளாக பிப்ரவரி 1918-இல் பிறந்த இராஜம் தனது இரண்டு அல்லது மூன்று வயதில் தந்தையை இழந்தார். தனது தாயாரும் தாத்தா பாட்டியினால் வளர்க்கப்பட்டும் இசை கற்பிக்கப்பட்டும் பாடகி ஆனார். இவர் 1930-இல் தனது 12ஆவது வயதில் கொலம்பியா இசைத்தட்டில் இசைப் பதிவு ஒன்றைச் செய்தார். கருநாடக இசைக்கச்சேரிகள் அடுத்தடுத்து தொடர்ந்து செய்த இராஜம், 1920களின் பிற்பகுதியிலிருந்து 1940களின் முற்பகுதி வரை வெற்றிகரமான பாடகியாக இருந்தார்.  
மைலாப்பூரில் 1939ஆம் ஆண்டில் 4550 ரூபாய்க்கு நிலத்தை வாங்கி, தனது தாயின் பெயரில் பதிவு செய்த பிறகு மாளிகை ஒன்றைத் தனது 21ஆவது வயதில் கட்டினார். 1940ஆம் ஆண்டில் ஓட்டுநர் உரிமம் பெற்ற இவர், சொந்தமாக வாகனம் ஒன்றை வாங்கினார். கருநாடக இசைக்கலைஞர்களில் சொந்தமாக வாகனம் ஒன்றை இயக்கும் திறன் பெற்ற முதன்மையர் என்ற பெருமையைப் பெற்றார்.  
இராஜம் தென்னிந்தியாவின் முதல் பெண் இசையமைப்பாளர் ஆவார். இவர் 1937ஆம் ஆண்டில் எம். ஆர். ராதா நடித்த ராஜசேகரன் ஏமாந்த சோணகிரி என்ற படத்திற்கு இசையமைத்தார்.
# இராஜம் புட்பவனம்

## தனிப்பட்ட வாழ்க்கை

இராஜம் தனது 22 வயதில், இராம்நாத் இராச்சியத்தின் திவானாக இருந்த சுவாமிநாத ஐயரின் மகன் எஸ். ஆர். வெங்கட்ராமனை மணந்தார். சீனிவாசன் என்ற மகன் 1942-இல் பிறந்தார். 1944ஆம் ஆண்டில், இவர் கச்சேரி ஒன்றில் பங்கேற்ற போது இவருடைய இளம் மகன் நிமோனியாவின் திடீர் தாக்குதலுக்கு ஆளாகி இறந்தார். தனது மகன் இறந்தபோது இவர் தனது இசை வாழ்க்கையிலிருந்து விலகி கச்சேரி பாடுவதைக் கைவிட்டு வாழ்ந்தார்.  
இவருடைய கவனம் இப்போது இவருடைய குடும்பத்தின் மீது மாறியது. இவருக்கு மேலும் நான்கு குழந்தைகள் இருந்தனர். இவரது கணவர் 1950ஆம் ஆண்டில் தனது 30களின் முற்பகுதியில் இறந்தார். பிற்காலத்தில், கணவர் இறந்த பிறகு, இவர் அனைத்திந்திய வானொலியில் பாடுவது, மாணவர்களுக்குக் கற்பித்தல் என இரண்டு தசாப்தங்களாகத் தொடர்ந்து செய்து வந்தார்.
# இராஜம் புட்பவனம்

## இறப்பு

இராஜம் தனது வாழ்நாள் முழுவதும் தனது மூத்த மகனுடன் வாழ்ந்தார். 1991-இல் செகந்திராபாத்தில் உள்ள தனது இரண்டாவது மகனின் வீட்டிற்குக் குடிபெயர்ந்தார். இவர் 8 திசம்பர் 1991 அன்று இறந்தார்.
# இராஜம் புட்பவனம்

## பெருமை

*சென்னை பாரத் கலாச்சாரில்* இவரது நினைவாக "பால ஞான கலா பாரதி" என்ற விருது நிறுவப்பட்டுள்ளது. முதல் விருது திசம்பர் 14, 2019 அன்று தெலங்காணா ஆளுநர் மருத்துவர் தமிழிசை சௌந்தரராஜன் முன்னிலையில் செல்வி சூர்யகாயத்ரிக்கு வழங்கப்பட்டது.
# இராஜம் புட்பவனம்

## பாடல்கள்

இராஜத்தின் சில பாடல்கள் யூடியூபிலும், கருநாடகப் பழைய மற்றும் அரிய பதிவுகள் தொகுப்பிலும் கிடைக்கின்றன.
# வனேடியம்(III) அசிட்டைலசிட்டோனேட்டு

**வனேடியம்(III) அசிட்டைலசிட்டோனேட்டு** (*Vanadium(III) acetylacetonate*) என்பது V(C<sub>5</sub>H<sub>7</sub>O<sub>2</sub>)<sub>3</sub> என்ற மூலக்கூற்று வாய்பாட்டால் விவரிக்கப்படும் ஓர் ஒருங்கிணைவுச் சேர்மமாகும். சில சமயங்களில் இதை சுருக்கமாக V(acac)<sub>3</sub> என்ற குறியீட்டாலும் அடையாளப்படுத்துவர். ஆரஞ்சு-பழுப்பு நிறத்தில் திண்மப் பொருளாகக் காணப்படும் இது கரிம கரைப்பான்களில் கரைகிறது.
# வனேடியம்(III) அசிட்டைலசிட்டோனேட்டு

## கட்டமைப்பு

இந்த அணைவுச் சேர்மம் D<sub>3</sub> சமச்சீர்மையில் படிகமாகிறது. மற்ற V(III) சேர்மங்களைப் போலவே, இதுவும் மும்மடங்கு அடிநிலையை கொண்டுள்ளது.
# வனேடியம்(III) அசிட்டைலசிட்டோனேட்டு

## தயாரிப்பு

அசிட்டைலசிட்டோனின் முன்னிலையில் அம்மோனியம் வனேடேட்டை குறைத்தல் வினைக்கு உட்படுத்தி வனேடியம்(III) அசிட்டைலசிட்டோனேட்டை தயாரிக்கலாம்.
# வனேடியம்(III) அசிட்டைலசிட்டோனேட்டு

## பயன்

எத்திலீன் புரோப்பைலீன் டையீன் ஒரும பலபடிகள் தயாரிப்பில் வனேடியம்(III) அசிட்டைலசிட்டோனேட்டு ஒரு பொதுவான முன்வினையூக்கியாகப் பயன்படுத்தப்படுகிறது.  
வனேடியம் பெண்டாக்சைடு மீநுண் கட்டமைப்புகளுக்கு முன்னோடியாகவும் இது பயன்படுகிறது.
# இலலிதா பானு

**இலலிதா பானு** (*N. Lalitha Bhanu*) என்பவர் கருநாடக இசைப் பாடகி ஆவார். பின்னணிப் பாடகராக இவர் மலையாளம், தமிழ்த் திரைப்படங்களில் சில பாடல்களைப் பாடியுள்ளார்.
# இலலிதா பானு

## இளமை

கேரளாவின் திருவனந்தபுரத்தில் நாராயணப் பாகவதர் மற்றும் பார்வதி அம்மாள் ஆகியோரின் மகளாக 19 ஆகத்து 1931 அன்று இலலிதா பிறந்தார்.இவரது தந்தை நாராயணப் பாகவதர் வயலின் கலைஞரும், திருவனந்தபுரம் சகோதரர்களில் ஒருவரும் ஆவார். சகோதரர்கள் திருவனந்தபுரம் அரச அரண்மனையின் அரசவை கலைஞர்கள் ஆவர். இவர் தனது ஆரம்பப் பாடங்களை கே. ஆர். குமாரசாமியிடமிருந்து கற்றுக்கொண்டார். பின்னர் திருவனந்தபுரத்தில் உள்ள சுவாதி திருநாள் இசைக் கல்லூரியில் சேர்ந்தார். இந்தக் கல்லூரியின் முதல்வராக செம்மங்குடி சீனிவாச ஐயர் இருந்தார். இவரிடம் இருந்து நேரடியாகப் பயிற்சி பெற்றார். இவரது குடும்பம் திருவனந்தபுரத்திலிருந்து சென்னைக்குக் குடிபெயர்ந்தபோது, சீனிவாச ஐயர் இவரை முசிரி சுப்பிரமணிய ஐயரிடம் அறிமுகப்படுத்தினார். முசிரி சுப்பிரமணிய ஐயரிடமிருந்து சுமார் 8 ஆண்டுகள் பல கிருதிகளைக் கற்றுக்கொண்டார். முசிரி, இலலிதாவைத் தனது சொந்தப் பாணியில் அனைத்து வர்ணங்களையும் பாடச் செய்தார். இதன் மூலம் "முசிரி பானி" என்ற பாடலை இவர் உள்வாங்கினார்.பாபநாசம் சிவனிடமிருந்து பல கிருதிகளைக் கற்றுக்கொண்டார்.
# இலலிதா பானு

## இசை வாழ்க்கை

இலலிதாவின் முதல் பொது இசை நிகழ்ச்சி மாவேலிக்கரை (கேரளம்) அரங்கில் அரங்கேற்றப்பட்டது. அனைத்திந்திய வானொலி கலைஞராக இருந்த இவர், பாண்டிச்சேரி மற்றும் சென்னை உட்படப் பல்வேறு வானொலி நிலையங்களில் கிட்டத்தட்ட 50 ஆண்டுகள் பாடினார். தியாகராஜ ஆராதனை நிகழ்ச்சியிலும் இவர் இசை நிகழ்ச்சியை நிகழ்த்தியுள்ளார்.
# இலலிதா பானு

## பின்னணிப் பாடகர்

மலையாளம் மற்றும் தமிழ் மொழிகளில் ஒரு சில படங்களில் பின்னணிப் பாடகராகப் பாடியவர் இலலிதா. 1953ஆம் ஆண்டில் வெளியான மலையாள மொழி திரைப்படமான பொங்காதிர் மூலம் தனது திரைப்பட வாழ்க்கையைத் தொடங்கினார். "அஞ்சனா சிறீதாரா" என்ற பாரம்பரியப் பாடல் வெற்றி பெற்றது. இந்த படம் தமிழில் **இருளுக்குப்பின்** என்ற தலைப்பில் எடுக்கப்பட்டபோது இவரும் தமிழில் பாடினார். பி. ஆர். லட்சுமணன், வி. தட்சிணமூர்த்தி, ஜி. ராமநாதன், கண்டசாலா, பெந்தியாலா நாகேஸ்வர ராவ் மற்றும் சி. என். பாண்டுரங்கன் உள்ளிட்ட பல இசையமைப்பாளர்களின் இசையில் இவர் பாடியுள்ளார்.
# இலலிதா பானு

## பட்டங்களும் விருதுகளும்

லலிதா பானுவுக்கு "கணபூசணம்" என்ற பட்டமும், செம்மங்குடி சீனிவாச ஐயர் இவருக்குத் தம்புரா (சுவாதி திருநாள் சின்னத்துடன்) பரிசும் வழங்கினார்.
# இலலிதா பானு

## குடும்ப வாழ்க்கை

இலலிதா, பெருமாள் பானு பரத்வாஜ் என்பவரை மணந்தார். இவர்களுக்கு இரண்டு மகள்கள் மற்றும் ஆனந்த் பானு பரத்வாஜ் என்ற மகன் உட்பட மூன்று குழந்தைகள் இருந்தனர்.
# இலலிதா பானு

## மரணம்

இலலிதா 20 ஆகத்து 2020-இல் சென்னையில் காலமானார்.
# பிளாட்டர் உலர்தாவரகம்

**பிளாட்டர் உலர்தாவரகம்** (*Blatter Herbarium* (BLAT),) என்பது இந்தியாவிலுள்ள உலர் தாவரகம் ஆகும். இது மகாரட்டிர மாநிலத்திலுள்ள மும்பை நகரின் புனித சேவியர் கல்லூரியில் உள்ளது. இத்தாவரகம் 1906 ஆம் ஆண்டு சுவிட்சர்லாந்து இயேசு சபை பாதிரியார் எதெல்பெர்டு பிளாட்டர் (Ethelbert Blatter), தனது தாவரவியல் கூட்டாளிகளுடன் தோற்றுவித்தார். இப்பாதிரியார் இந்தியத் துணைக்கண்டத் தாவர வகைப்பாட்டியல் அறிஞரும் ஆவார். 1941 ஆம் ஆண்டு, இந்திய தாவரவியல் துறைப் பணிகளுக்காக பத்மசிறீ பட்டமும் பெற்ற என்ரி சன்டபா பாதிரியார் (Father Henry Santapau), இந்த உலர் தாவரகத்திற்கு *பிளாட்டர் உலர் தாவரகம்* என மறுபெயரிட்டார். இந்த உலர் தாவரகத்தில் 1816 ஆம் ஆண்டு முதல் சேகரித்த, 1,50,000 இந்திய தாவரயினங்களின் ஆவணங்கள் பாதுகாக்கப் படுகின்றன. இந்த சேகரிப்பில், அல்கா, பூஞ்சை, பிரயோபைற்று, டெரிட்டோபைட்டா, வித்துமூடியிலி அடங்கியுள்ளன. இத்துடன்சிந்து மாகாணம், அறபுத் தீபகற்பம், ஆத்திரேலியா, ஜெர்மனி, சுவிட்சர்லாந்து ஆகிய இடங்களில் இருந்து தாவரயினங்கள் பெறப்பட்டு ஆவணப்படுத்தப்பட்டுள்ளன.
# பூவாறந்தோடு

**பூவாறந்தோடு** (*Poovaranthode,* ) கேரளத்தின் கோழிக்கோடு மாவட்டத்தில் அமைந்துள்ள ஒரு சிறு மலையடிவார கிராமம் ஆகும். மலபார் பகுதிகளில் அமைந்துள்ள குளுமையான இடங்களில் இதுவும் ஒன்றாகும். பூவாறந்தோடு பொதுவாக ஈரப்பதமான வெப்பமண்டல காலநிலையைக் கொண்டுள்ளது. இப்பகுதியின் மிகவும் வெப்பப் பருவம் மார்ச் முதல் மே வரை நீடிக்கும். சராசரி ஆண்டுக்கு 3500 மிமீக்கு மேல் மழைப் பொழிகிறது. கோழிக்கோடு மாவட்டத்துக்கு அதிகபட்சமாக உள்ளது. இங்கு இந்துக்களும், கிறித்தவர்களும், இசுலாமியர்களும் வாழ்கின்றனர். இது ஒரு விவசாய பூமி. இதனின் மக்கள்தொகையில் பெரும் பகுதி விவசாயினர். சாதிக்காய், கொக்கோ, முந்திரி, வாழைப்பழம், தேங்காய் ஆகியவை முக்கியப் பொருட்களாக விளைவிக்கப்படுகின்றன. இப்போதெல்லாம் பன்றி வளர்ப்பு, கோழி வளர்ப்பு போன்றவற்றையும் செய்கின்றனர். இந்த கிராமம் கேரளத்தின் சாதிக்காய் கிராமமாக கருதப்படுகிறது.
# பூவாறந்தோடு

## வரலாறு

பூவாறந்தோடு புலம்பெயர்ந்தவர்களின் கிராமமாகும். முன்னோர்கள் திருவிதாங்கூரில் இருந்து புலம் பெயர்ந்தவர்கள், கோட்டயம், பாலா, தொடுபுழா ஆகிய இடங்களிலிருந்து குடியேற்றம் தொடங்கப்பட்டது. சுதந்திர இந்தியாவின் மலபார் பகுதியானது மதராச மாகாணத்தின் கீழ் இருந்தது சுதந்திர இந்தியாவில் மலபார் மெட்ராஸ் பிரசிடென்சியின் கீழ் இருந்தது. 20 ஆம் நூற்றாண்டில் மத்திய திருவிதாங்கூரில் மக்கள் தொகை அதிகமாக இருந்ததாலும், விவசாய நிலத்தின் அளவு மாறாமல் இருந்ததாலும், சாகுபடியின் விளைவாக பலர் மலபாருக்கு குடிபெயர்ந்தனர். குடியேறியவர்களில் பெரும்பாலானோர் சிரிய கிறித்தவர்கள்.
# பூவாறந்தோடு

## இருப்பிடம்

பூவாறந்தோடு மேற்கு தொடர்ச்சி மலைத்தொடரில் சராசரி கடல் மட்டத்திலிருந்து சுமார் 1,000 மீட்டர் (3280.84 அடி) உயரத்தில் அமைந்துள்ளது. கோழிக்கோடு நகரத்திலிருந்து சாலை வழியாக சுமார் 48கிமீ தொலைவில் உள்ளது. அருகிலுள்ள விமான நிலையம் கோழிக்கோடு பன்னாட்டு வானூர்தி நிலையம், அருகிலுள்ள தொடருந்து நிலையம் கோழிக்கோடு தொடருந்து நிலையமாகும். மேற்கு தொடர்ச்சி மலைகள், புல்வெளிகள் மற்றும் நீர்வீழ்ச்சிகள் சுற்றுலா பயணிகளை ஈர்க்கின்றன. ரசிக்க நிறைய சுத்தமான காற்றும், நன்னீர் வசதியும் கொண்ட அழகான பகுதியாகும்.
# பூவாறந்தோடு

## இடங்கள்

பூவரந்தோடு ஜிஎல்பி பள்ளி, தூய அன்னை மரியாள் தேவாலயம், சும்மா பள்ளிவாசல், ஸ்ரீ உதயகிரி தருமசாத்தா கோயில், சம்சுகாரிகா நிலையம், வயனாசாலா, சிசு மந்திரம் மற்றும் வனசும்ராசன சமாதி ஆகியவற்றைக் கொண்டுள்ளது.
# பூவாறந்தோடு

## மக்கள்தொகையியல்

மக்கள்தொகையில் கிறித்தவர்கள் பெரும்பான்மையாக உள்ளனர், அதைத் தொடர்ந்து முஸ்லீம், இந்து சமூகங்கள் உள்ளன. பெரும்பான்மையான மக்கள் கேரளத்தின் தென் மாவட்டங்களில் இருந்து (மத்திய திருவிதாங்கூர்) குடியேறியவர்களின் வழித்தோன்றல்கள்.
# பூவாறந்தோடு

## போக்குவரத்து

கோழிக்கோடு-திருவம்பாடிக்கு போக்குவரத்துக்கு கேரள மாநில சாலை போக்குவரத்து கழக பேருந்து சேவை உள்ளது.
# கிம்மாஸ் போர்

**கிம்மாஸ் போர்** (ஆங்கிலம்: *Battle of Gemas*; மலாய்: *Pertempuran di Gemas*); என்பது இரண்டாம் உலகப் போர்க் காலத்தில், மலாயாவின் மீது சப்பானியர் படையெடுத்த போது, தீபகற்ப மலேசியா, ஜொகூர், கெமிஞ்சே பகுதியில் 1942 சனவரி 14-ஆம் தேதி நடைபெற்ற போரைக் குறிப்பிடுவதாகும்.  
சப்பானிய இராணுவத்தின் 5-ஆவது தரைப்பிரிவிற்கும், ஆஸ்திரேலிய இராணுவத்தின் 2/30-ஆவது தரைப்படைக்கும் இடையே கெமிஞ்சே பாலத்திற்கு அருகில் நடந்த இந்தப் போரில் 800-க்கும் மேற்பட்ட சப்பானிய போர் வீரர்கள் கொல்லப்பட்டனர்.  
இந்தப் போரின் முடிவு, மலாயா நடவடிக்கை எனும் மலாயா போர்களில், நேச நாடுகளின் கூட்டு இராணுவத்திற்கு கிடைத்த இரண்டாவது வெற்றி; மற்றும் கடைசி வெற்றியுமாகும். இந்தப் போர், நூற்றுக்கணக்கான சப்பானிய வீரர்களின் மன உறுதியை சிதைத்த போர் என்றும் அறியப்படுகிறது.
# கிம்மாஸ் போர்

## போர்

ஆஸ்திரேலியாவின் 2/30-ஆவது தரைப்படைக்கு பிரடெரிக் கலேகன் படைத்தலைவராக பொறுப்பு வகித்தார். கிம்மாஸ் நகர்ப் பகுதிக்கு மேற்கே 11 கிலோமீட்டர் (6.8 மைல்) தொலைவில் உள்ள முதன்மைச் சாலையில் பதுங்கியிருந்து தாக்குதல் நடத்தும்படி அவருக்கு உத்தரவிடப்பட்டது. சப்பானியர்கள் மேலும் தெற்கு நோக்கி முன்னேறுவதைத் தடுப்பதற்காக அந்தத் தாக்குதல் நடத்தப்பட்டது.  
தாக்குதல் இடம் அடர்ந்த புதர்களால் சூழப்பட்டிருந்தது. அங்கு ஓர் இடத்தில் கெமிஞ்சே ஆற்றை கடக்கும் மரப்பாலம் இருந்தது. இந்த மரப்பாலம் கிம்மாஸ் நகரத்தையும் தம்பின் நகரத்தையும் இணைக்கிறது. முதனமைத் தரைப்படையில் இருந்து 5 கிலோமீட்டர்கள் (3.1 மைல்) தொலைவில் ஒரு தாக்குதல் பிரிவு நிறுத்தப்பட்டது.  
ஆஸ்திரேலிய தரப்படையினர், கிம்மாஸ் வழியாக போர்ட் ரோஸ் இரப்பர் தோட்டத்திற்குள் பின்வாங்கியதுடன் சண்டை முடிந்தது. இந்தப் போரில் சப்பானியர்களின் மொத்த உயிரிழப்புகள் 800-க்கும் அதிகமாக இருந்தன. அதே நேரத்தில் ஆஸ்திரேலியர்களின் தரப்பில் 88-க்கும் அதிகமானோர் கொல்லப்பட்டனர், காயமடைந்தனர் அல்லது காணவில்லை
# அசென்சன் நகராட்சி

**அசென்சன் நகராட்சி** (*Ascensión*) என்பது வட மெக்சிக்கோவிலுள்ள சிகுவாகுவவின் (Chihuahua) 67 நகராட்சிகளில் ஒன்றாகும். இந்நகரம் நகராட்சியின் முக்கிய அமைப்பாகும். இந்நகராட்சியின் பரப்பளவு ஆகும். 2010 ஆம் ஆண்டில், இந்நகரத்தின் மக்கள் தொகை 23,975 ஆகும்.
# அசென்சன் நகராட்சி

## நிலவரைவியல்

### நகரங்களும், சிற்றுர்களும்

பெரிய நகரங்கள், நகரங்கள், சிற்றூர்கள் கீழே தரப்பட்டுள்ளன.
| **Name** | **2010 மக்கள்தொகைக் கணக்கெடுப்பு** |  |
| --- | --- | --- |
| Ascensión, Chihuahua | 13,456 |  |
| Puerto Palomas de Villa | 4,866 |  |
| Guadalupe Victoria, Chihuahua | 1,369 |  |
| Bismarck, Chihuahua | 885 |  |
| Entronque, Chihuahua | 670 |  |
| **மொத்த நகராட்சிகள்** | **23,975** | } |
# மதுரா தாதர்

**மதுரா தாதர்** (*Madhura Datar*) மராத்திய மொழி பாலிவுட் இந்தியப் பாடகர் ஆவார். ஆஷா போஸ்லே பாடல்களைப் பாடியதற்காக இவர் அறியப்படுகிறார்.
# மதுரா தாதர்

## இளமையும் கல்வியும்

தாதர் இந்தியாவின் புனே நகரத்தைச் சேர்ந்த ஓர் இசைக் குடும்பத்தில் பிறந்தவர் ஆவார். இவர், புனேயில் உள்ள ரேணுகா சுவரூப் நினைவு பெண்கள் உயர்நிலைப் பள்ளியிலும், புனே பல்கலைக்கழகத்துடன் இணைந்த சர் பரசுரம்பாவ் கல்லூரி பயின்றார். தாதர் தனது இசைப் பயிற்சிக்காக சைலா தாதர் மற்றும் இருதயநாத் மங்கேசுகரின் மாணவராக இருந்தார். இவர் பல மராத்தி திரைப்படங்களில் பாடியும் உள்ளார்.
# மதுரா தாதர்

## தொழில்

தாதர் சரிகமா போன்ற தொலைக்காட்சி நிகழ்ச்சிகளில் பங்கேற்றுள்ளார். பவசர்கம் என்ற இருதயநாத் மங்கேசுகரின் இசை நிகழ்ச்சியிலும் முக்கிய பங்காற்றியுள்ளார். தீபாவளி பகாட் என்ற இவரது நிகழ்ச்சிகள் பெரும்பாலும் தீபாவளி தினத்தன்று காலையில் நிகழ்த்தப்படுகின்றன.  
தாதர் தனக்கென்று சுயாதீனமான பாணியில் *சுவர்மாதுரா* நிகழ்ச்சியை வழங்கியுள்ளார். இவரது பாடல் திறமைக்காக புருசோத்தம் லட்சுமண் தேசுபாண்டே பாராட்டியுள்ளார்.
# மதுரா தாதர்

## பின்னணி பாடகராக

- *ராம மாதவ்* (2014)
- *பாபுராவ் ச பக்தா* (2012)
- *பரம்பி* (2011)
- *தியானிமணி* (2017)  
ஆதாரம்:
# மதுரா தாதர்

## குறிப்பிடத்தக்க பாடல்கள்

- "ஆசிரியை காசி வேதி மாயா" - பாடல்: தயானிமணி
- "லுத் லியோ மோஹே ஷாம் சாவ்ரே" - இராமா மாதவ்
# மதுரா தாதர்

## விருதுகள்

- புதுமுகத்திற்கான சாகு மோதக் விருது
- இராம் கதம் சம்ருதி விருது
- ஜீ விருதுகள்
# சபீதா சௌத்ரி

**சபீதா சௌத்ரி** (*Sabita Chowdhury*-1944 அல்லது 194529 சூன் 2017) ஓர் இந்தியப் பாடகர் ஆவார்.  
சபிதா சவுத்ரி 1944-இல் பிறந்தார். சலீல் சவுத்ரியை மணந்த இவருக்கு இரண்டு மகள்களும் (அந்தரா மற்றும் சஞ்சரி) இரண்டு மகன்களும் (சஞ்சாய் மற்றும் பாபி) உள்ளனர். சபீதா சவுத்ரி நுரையீரல் புற்றுநோயால் கொல்கத்தா 29 சூன் 2017 அன்று தனது 72 வயதில் இறந்தார்.  
}}
# பரோமா பானர்ஜி

**பரோமா பானர்ஜி** (*Paroma Banerji*) ஒரு வங்காள பாடகர் மற்றும் தொலைக்காட்சி தொகுப்பாளர் ஆவார். இவர் வங்காள தொலைக்காட்சி நிகழ்ச்சியான *ரோஜ்கேரே கின்னி* தொகுத்து வழங்குவதில் நன்கு அறியப்பட்டவர்.
# பரோமா பானர்ஜி

## இசைத்தொகுப்பு வரலாறு

- கோரே பெரார் கான்
# பரோமா பானர்ஜி

## இசைத்தொகுப்பு வரலாறு

### இசைத்தொகுப்பு

- *அபார் போச்சோர் குரி பொர்* (1995)
# பரோமா பானர்ஜி

## திரைப்படவியல்

### பின்னணிப் பாடகர்

- எல்லார் சார் அத்யாய (2012)
- பூதர் பாபிஷ்யத் (2012)
- நூகா துபி (2011)
- நரக் குல்ஜார் (2009)
- சதுரங்கா (2008)
- கெலா (2008)
# பரோமா பானர்ஜி

## திரைப்படவியல்

### தொலைக்காட்சி

; ஈடிவி வங்க மொழி  
- ரோஜ்கெர் ஜின்னி
- எபோங் ரிதுபர்னோ
- சூது தோமாரி ஜோன்யோ  
; ஜீ வங்க மொழி  
- லாபோனியர் சங்சர்  
; உரூபாசி வங்க மொழி  
- சோனே சோஹாகா
# அருணாச்சல மொழிகள்

**அருணாச்சல மொழிகள்** என்பது இந்திய மாநிலமான அருணாச்சலப் பிரதேசத்தில் பேசப்படும் பல்வேறு மொழிகளைக் குறிப்பதாகும். இவை இந்தியப் பாரம்பரியத்தின்படி சீன-திபெத்திய மொழிக் குடும்பமாக சில அறிஞர்களால் வகைப்படுத்தப்படுகின்றன.  
ப்ளென்ச் (ஹ்ருசோ, மிஜி, மிஜு மற்றும் புரோயிக்) இந்த நான்கு மொழிகள் தனிமொழியென்றும் (மிஷ்மிக், காமெங்கிக் மற்றும் சியாங்கி) ஆகிய மூன்று மொழிகளும் தனி மொழிக் குடும்பம் என்றும் முன்மொழிந்தார். இக்கருத்தை ஆண்டர்சன் மற்றும் பலரும் மறுத்து, அம்மொழி சீன-திபெத்திய மொழியின் கிளைமொழியாக கருதுகின்றனர்.
# பிள்ளையார்குளம் ஊராட்சி (நரிக்குடி)

**பிள்ளையார்குளம் ஊராட்சி** (*Pillaiyarkulam Gram Panchayat*), தமிழ்நாட்டின் விருதுநகர் மாவட்டத்தில் உள்ள திருச்சுழி வட்டாரத்தில் அமைந்துள்ளது. இந்த ஊராட்சி, திருச்சுழி சட்டமன்றத் தொகுதிக்கும் இராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2134 ஆகும்.
# பிள்ளையார்குளம் ஊராட்சி (நரிக்குடி)

## பொய் சொல்லா மெய் அய்யனார் கோயில்

பிள்ளையார்குளம் கிராமத்தில் பொய் சொல்லா மெய் அய்யனார் கோவில் ஊருக்கே வடக்கே செங்குளம் கண்மாய்க்கரையில் அமைந்துள்ளது. இக்கோவில் திருவிழா புரட்டாசி மாதம் முதல் செவ்வாய்க்கிழமை நடைபெறும்.
# பிள்ளையார்குளம் ஊராட்சி (நரிக்குடி)

## ஊராட்சி மன்றம்

2022 ஆம் ஆண்டு தேர்தலின் படி ஊராட்சி மன்றத் தலைவராக மு.வள்ளி தேர்வு செய்யப்பட்டார். ஊராட்சி மன்ற உறுப்பினர்களின் பெயர் பட்டியல் பின்வருமாறு:
| வார்டு | உறுப்பினர் |  |
| --- | --- | --- |
| வார்டு 1 | பி ராஜம்மாள் |  |
| வார்டு 2 | சி பெரியபொயிலான் |  |
| வார்டு 3 | இ தீா்த்தக்கரை |  |
| வார்டு 4 | பெ மீனாட்சி |  |
| வார்டு 5 | அ கருப்பையா |  |
| வார்டு 6 | ச முத்துலெட்சுமி | } |
# பிள்ளையார்குளம் ஊராட்சி (நரிக்குடி)

## அடிப்படை வசதிகள்

இந்த ஊரில் ஒரு ஊராட்சி ஒன்றியத் தொடக்கப் பள்ளியும், அரசு உயர்நிலைப் பள்ளியும், அரசு ஆரம்ப சுகாதார நிலையமும், நூலகமும் உள்ளன.
# பிள்ளையார்குளம் ஊராட்சி (நரிக்குடி)

## சிற்றூர்கள்

இந்த ஊராட்சியில் அமைந்துள்ள சிற்றூர்களின் பட்டியல்:
1. சூரங்குளம்
1. மணக்குளம்
1. இடையபட்டி
1. களத்தூர்
1. மருதங்குடி
1. காஞ்சரான்குளம்
# அனான்யா நந்தா

**அனான்யா சிறீதம் நந்தா** என அழைக்கப்படும் **அனான்யா நந்தா** (*Ananya Nanda*) ஓர் இந்தியப் பின்னணிப் பாடகர் ஆவார். இவர் இந்திய மாநிலமான ஒடிசாவின் புவனேசுவரத்தினைச் சார்ந்தவர். இவர் *இந்தியன் ஐடல் ஜூனியர் சீசன் 2* வெற்றியாளர் ஆவார்.
# அனான்யா நந்தா

## இளமை

அனான்யாவின் தந்தை பிரசன்னா குமார் நந்தா, அரசு தொழில்துறை துறையில் இயக்குநராகவும், தாயார் பிரசாந்தி மிசுரா இல்லத்தரசியாகவும் உள்ளனர். அனான்யா தனது மூத்த சகோதரி அம்ரிதா பிரிதம் நந்தாவை, தனது உத்வேகமாகக் கருதுகிறார். இந்துஸ்தானி இசை மேதைகளான குரு பண்டித சிட்டா ரஞ்சன் பானி மற்றும் குரு நீலமணி ஓஜா ஆகியோரிடம் பாடுவதற்குப் பயிற்சி பெற்றார் அனன்யா. இவர் தனது பள்ளிக் கல்வியினை புவனேஸ்வரத்தில் போகாரிபுட்டில் உள்ள டி. ஏ. வி. பொதுப் பள்ளியில் தொடங்கினார். புவனேசுவரின் கில்ட் பன்னாட்டுப் பள்ளியில் தனது 12ஆம் வகுப்பு கல்வியினை முடித்தார். இங்கு இவர் தனது கல்வியில் முதலிடம் பெற்றார். இப்போது இவர் மும்பையில் படித்து வருகிறார்.
# அனான்யா நந்தா

## தொழில்

2015இல் *இந்தியன் ஐடல் இளையோர்* பருவம் 2-இன் வெற்றியாளர் அனான்யா. *இந்தியன் ஐடல் இளையோர்* போட்டியிட்டபோது*, யுனிவர்சல் மியூசிக் இந்தியாவுடன்* இரண்டு வருடப் பதிவு ஒப்பந்தம் பெற்றார். இந்தியன் ஐடல் இளையோர் பட்டம் வென்ற பிறகு, யுனிவர்சல் மியூசிக் நிறுவனத்தின் கீழ் தனது முதல் இசைத்தொகுப்பான 'மௌசம் மசுதானா'வை வெளியிட்டார்.  
இந்தப் பாடலை முதலில் 1982ஆம் ஆண்டு சட்டே பே சத்தா திரைப்படத்தில் மூத்த பின்னணிப் பாடகி ஆஷா போஸ்லே பாடியிருந்தார். கூடுதல் இசை மற்றும் பாடல் வரிகளை ஏ.கே.எஸ். சேர்த்திருந்தார் இவர் இசையமைப்பாளர் அமல் மாலிக்கின் 'எம். எஸ். தோனி: தி அன்டோல்ட் ஸ்டோரி' படத்தில் பாலிவுட் பின்னணிப் பாடகியாக அறிமுகமானார். இவர் ஒடிசா திரைப்படங்களில் வழக்கமான பின்னணிப் பாடகியும் ஆவார். இவர்அகஸ்தியா, பேபி (2016 திரைப்படம்), கதடேலி மாதா சுயின் போன்ற பல படங்களில் பாடியுள்ளார். இவர் போட்டியில் வெற்றி பெற்ற போது, இந்தியப் பிரதமர் நரேந்திர மோதி மற்றும் ஒடிசா முதல்வர் நவீன் பட்நாயக் ஆகியோர் வாழ்த்து தெரிவித்தனர். 2019-இல், இவர் கலர்ஸ் தொலைக்காட்சியில் மெய்ம்மைக் காட்சியான *ரைசிங் ஸ்டாரில்* பங்கேற்றார். இங்கு இவர் முதல் ஐந்து வெற்றியாளரில் ஒருவராக இருந்தார்.
# அனான்யா நந்தா

## இசைத்தொகுப்பு தகவல்

| 2016 | மௌசம் மஸ்தானா | *மௌசம் மஸ்தானா* | டிஜே ஏ. கே. எஸ் | ஜூசா டிமெண்டர் |
| --- | --- | --- | --- | --- |
| "பாதோகே லிகோஜ்" | *எம். எஸ். தோனி: தி அண்டோல்டு ஸ்டோரி* | அமல் மல்லிக் | ஆதித்யன் பிருத்விராஜ் |  |
| "சன் ஜாரா" "மு கஹிங்கி எட்" "" | *பேபி (2016 திரைப்படம்) * | பிரேம் ஆனந்த் | மனிதநேயம் சாகர் |  |
| "திரே திரே" "திபி திபி" | *அகஸ்தியா* | பிரேம் ஆனந்த் | மனிதநேயம் சாகர் |  |
| 2017 | "து மோ காதல் கதை" "ஜதி ஏ ஜிபனாரே" "டிக் டிக் அச்சின்ஹா" | *து மோ காதல் கதை* | பிரேம் ஆனந்த் | ஹ்யூமன் சாகர் பிஸ்வாஜித் மொஹாபத்ரா |
| "கதடேலி மாதா சுயின்" "டோரி ஹ்ருதாயே" | *கதடேலி மாதா சுயின்* | பிரேம் ஆனந்த் | குமார் பாபி |  |
| "ரோமியோ ஜூலியட் தலைப்பு" "நன்ஹிமோ படே" "து கஹிபு தா" | *ரோமியோ ஜூலியட்* | பிரேம் ஆனந்த் | மனிதநேயம் சாகர் |  |
| "ரப்பா ரப்பா" "" | *அபயா* | பிரேம் ஆனந்த் | மனிதநேயம் சாகர் |  |
| "கபுலா பரபுலா" "ஜாலிமா சலீமா" "ஓ சாய்பா" | *கபுலா பாரபுலா* | பிரேம் ஆனந்த் | மனித சாகர் சிபாஸிஸ் |  |
| "து மோ ஹீரோ" "அஞ்சனா திலி" "" | *நீ மோ ஹீரோ* | பைத்யநாத் தாஸ் | மனிதநேயம் சாகர் | } |
# தீப்திரேகா பதி

**தீப்திரேகா பதி** (*Diptirekha Padhi*) என்று அழைக்கப்படும் **தீப்தி ரேகா**, இந்தியாவின் ஒடிசா மாநிலத்தினைச் சார்ந்த பின்னணி பாடகியும் நடிகையும் ஆவார். இவர் 2023ஆம் ஆண்டில், 2019 ஆம் ஆண்டிற்கான சிறந்த பெண் பின்னணிப் பாடகிக்கான 31ஆவது ஒடிசா மாநில திரைப்பட விருதினைப் பெற்றார்.
# தீப்திரேகா பதி

## தொழில்

தீப்திரேகா 2009 முதல் பல ஒடியா மொழி படங்களில் பின்னணிப் பாடகராக பணியாற்றியுள்ளார். ஒடிசா தேர்தல் கண்காணிப்பகத்திற்காக "எனது நாடு எனது வாக்கு: எனது வாக்கு விற்பனைக்கு இல்லை" என்ற வாக்காளர் விழிப்புணர்வு பிரச்சாரத்தின் கருப்பொருள் பாடலைப் பாடியுள்ளார்.  
தீப்திரேகா 2017ஆம் ஆண்டில் ஒன்பதாவது தாரங் இசை விருதை வென்றார்.
# தீப்திரேகா பதி

## திரைஇசைத் தொகுப்பு

| 2017 | "தூ மோ காதல் கதை"  
"ஜாதி ஏ ஜிபனரே"  
"டைக் டைக் ஆச்சின்ஹா" | *தூ மோ காதல் கதை* | பிரேம் ஆனந்த் | குமேன் சாகர், பிசுவஜித் மொகபத்ரா |  |
| --- | --- | --- | --- | --- | --- |
| "தூ மோ டார்லிங்" | *ஹீரோ நம்பர் 1* | பிரேம் ஆனந்த் | அபிஜித் மசும்தார் |  |  |
| "டைக் டைக் ஆச்சின்ஹா து" | *தூ மோ காதல் கதை* | பிரேம் ஆனந்த் | குமேன் சாகர் |  |  |
| ""பெலே பெலே"" | *ரோமியோ ஜூலியட்* | பிரேம் ஆனந்த் | குமேன் சாகர் |  |  |
| "ஓ சஜனா" | *கபுலா பராபுலா* | பிரேம் ஆனந்த் | குமேன் சாகர், சிபாசிசு |  |  |
| 2018 | "ஜும்கா டைக்"  
"முதல்ல வலிக்குது" | *பிரேம் குமார்: ஆண்டின் விற்பனையாளர்* | பிரேம் ஆனந்த் | அசுதோசு மொகந்தி |  |
| "புலா குக்குரா" | *ஓலே ஓலே தில் போலே* | பிரேம் ஆனந்த் | அசுதோசு மொகந்தி |  |  |
| 2020 | "தோ பிரேமா லகே ச ரா ரா" | *தோ பிரேமா லகே ச ரா ரா* | சுசில் தலாய் | தேபேசு பதி | } |
# தீப்திரேகா பதி

## நேரடி நிகழ்ச்சிகள்

- தீப்தி புவனேசுவரத்தில் உள்ள கண்டகிரி மேளாவில் 'ரத சப்தமி' யை முன்னிட்டு நேரலை நிகழ்த்தியுள்ளார்.
- புது தில்லி உள்ள இந்தியாவின் வாயில் புல்வெளியில் வண்ணங்களின் திருவிழாவான 'தோலா யாத்திரை'யில் கலந்துள்ளார்.
# தீப்திரேகா பதி

## திரைப்படவியல்

### தொலைக்காட்சி

| 2014–2017 | *ராஜகன்யா* | பர்பி | ஒடியா | } |
| --- | --- | --- | --- | --- |
# உமா மகேசுவரர் கோயில், கோனேரிராஜபுரம்

**உமா மகேசுவரர் கோயில்**, தமிழ்நாட்டின் மயிலாடுதுறை மாவட்டம், குத்தாலம் ஊராட்சி ஒன்றியத்தில் உள்ள கோனேரிராஜபுரம் ஊராட்சியில் அமைந்துள்ளது. இக்கோயில் சிவனுக்காக அர்ப்பணிக்கப்பட்ட ஒரு வரலாற்றுச் சிறப்பு மிக்க கோயிலாகும். இங்கு, சிவபெருமான் உமா மகேசுவரர் என்ற பெயரில் இலிங்க வடிவத்தில் வணங்கப்படுகிறார். இவரது மனைவி பார்வதி மட்டுவார் குழலம்மையாக வணங்கப்படுகிறார். இந்த கோயில், ஏழாம் நூற்றாண்டின் தமிழ் சைவ சமயப் படைப்பான தேவாரம் எனும் நூலில் நாயன்மார்கள் என்று அழைக்கப்படும் தமிழ் துறவிகளால் *பாடல் பெற்ற திருத்தலம்*என வகைப்படுத்தப்பட்டுள்ளது.  
இது, முதலில் வலிமைமிக்க சோழர்களால் கட்டப்பட்டது. பின்னர் மதுரை நாயக்கர்கள் மற்றும் விஜயநகர ஆட்சியாளர்களால் புதுப்பிக்கப்பட்டது. கோவிலில் உள்ள பெரிய வளாகம் 8 ஆம் நூற்றாண்டில் சோழ மன்னர் முதலாம் ஆதித்த சோழன் மற்றும் அவரது கொள்ளு பேரன் முதலாம் இராஜராஜ சோழன் ஆகியோரால் கட்டப்பட்டதாக நம்பப்படுகிறது.  
இக்கோயிலில் பல்வேறு நேரங்களில் ஆறுமுறையாக தினசரி சடங்குகள் நடைபெறுகின்றன. காலை 6 மணி முதல் மதியம் 12 மணி வரை மற்றும் மாலை 5 மணி முதல் இரவு 9 மணி வரை இந்தக் கோயில் பக்தர்களின் தரிசனத்திற்காக திறக்கப்படுகிறது. மேலும், ஒரு வருடத்திற்கு கோயில் நாட்காட்டியில் உள்ளபடி, 12 ஆண்டு விழாக்கள் கொண்டாடப்படுகிறது. தமிழ் மாதமான சித்திரையில் (ஏப்ரல் - மே) சித்திரை திருவிழா பதினைந்து நாட்கள் கொண்டாடப்படுகிறது. இது கோயில் புராணத்துடன் தொடர்புடைய பல்வேறு நிகழ்வுகளை சித்தரிக்கிறது. இக்கோயில் தமிழ்நாடு அரசின் இந்து சமய அறநிலைய வாரியத்தால் பராமரிக்கப்பட்டு நிர்வகிக்கப்படுகிறது.
# உமா மகேசுவரர் கோயில், கோனேரிராஜபுரம்

## கோயில்

இந்த கோயில் சிவபெருமானுக்கு அர்ப்பணிக்கப்பட்டுள்ளது. அம்மன் பெயர் அங்கவள நாயகி ஆகும். இக்கோயிலைப் போற்றும் பாடல்கள் திருஞானசம்பந்தர் மற்றும் திருநாவுக்கரசர் ஆகியோரால் இயற்றப்பட்டுள்ளன. கோயில் வளாகத்தில் பிரம்மா மற்றும் விஷ்ணு சன்னதிகளும் உள்ளன. பிள்ளையார் மற்றும் முருகன் வைத்தியநாதசுவாமி சன்னதிகளும் உள்ளன.
# உமா மகேசுவரர் கோயில், கோனேரிராஜபுரம்

## வரலாறு

தற்போதுள்ள கோவில் கி.பி 10 ஆம் நூற்றாண்டில் முதலாம் இராஜராஜ சோழனின் மூதாதையான செம்பியன் மகாதேவியால் கட்டப்பட்டது.
# உமா மகேசுவரர் கோயில், கோனேரிராஜபுரம்

## ஓவியங்கள் மற்றும் சிற்பங்கள்

இந்த ஆலயத்தின் முன் மண்டபத்தில் காணப்படும் அழகிய ஓவியங்களும், பிரதான தெய்வத்தின் கருவறைக்கு வெளியே காணப்படும் சிறிய சிற்பங்களும் பிரபலமானதாக அறியப்படுகிறது.
# உமா மகேசுவரர் கோயில், கோனேரிராஜபுரம்

## வழிபாடு மற்றும் திருவிழாக்கள்

கோயில் பூசாரிகள் திருவிழாக் காலங்களிலும், தினமும் பூசை சிவன் கோயில்களைப் போலவே, அர்ச்சகர்களும் பிராமண துணைச் சாதியான சைவ சமூகத்தைச் சேர்ந்தவர்கள் ஆவர். கோயில் சடங்குகள் ஒரு நாளைக்கு ஆறு முறை செய்யப்படுகின்றன; விடியற்காலை 5:30 மணிக்கு உஷத்களம்; காலை, 8:00 மணிக்கு காலசாந்தி; முற்பகல்10:00 மணிக்கு உச்சிக்காலம்; மாலை, 6:00 மணிக்கு சாயரக்ஷைஎனப்படும் மாலை நேர பூஜை; இரவு, 8:00 மணிக்கு இரண்டாம் காலம் பூஜை; இரவு 10:00 மணிக்கு அர்த்த ஜாமம் பூஜை போன்றவை நடைபெறுகிறது. பூஜை வேளையில் உமா மகேசுவரர் மற்றும் மட்டுவார் குழல் அம்மன் இருவருக்கும் *அபிஷேகம்* (புனித ஸ்நானம்), அலங்காரம், நிவேதனம்'' (உணவு பிரசாதம்) மற்றும் தீப ஆராதனை (விளக்குகளை அசைத்தல்) ஆகிய நான்கு படிகளை உள்ளடக்கிய சடங்குகள் முறையாக செய்யப்படுகிறது. பூசாரிகளால் வேதங்களில் உள்ள கருத்துக்கள் வாசிக்கப்படுகின்றன. மேலும், நாகசுரம் , தவில் (தாள வாத்தியம்), பிரதான கருவறைக்கு முன்பாக உள்ள கோயில் மண்டபத்தில் வழிபாடு செய்பவர்களுக்கு முன்பாக இசையுடன் கூடிய வழிபாடு நடைபெறுகிறது. சோமவாரம் என்கிற திங்கட்கிழமை சிறப்பு வழிபாடு போன்ற வாராந்திர சடங்குகள் உண்டு. மேலும், பதினைந்து நாட்களுக்கு ஒரு முறை வருகின்ற பிரதோசம் அமாவாசை, கிருத்திகை, பௌர்ணமி மற்றும் சதுர்த்தி போன்ற நாட்களிலும் சிறப்பு வழிபாடு நடைபெறுகிறது. இந்த கோயிலிலுள்ள நடராஜப் பெருமானுக்கு வருடத்தில் 6 முறை அபிசேகம் செய்யப்படுகிறது. மாசி, ஆவணி, புரட்டாசி ஆகிய மாதங்களில் வருகின்ற வளர்பிறை சதுர்த்தசி திதிகளிலும், சித்திரை திருவோணம், ஆனி உத்திரம், மார்கழி திருவாதிரை நட்சத்திர நாட்களிலும் சிறப்பு வழிபாடு நடைபெறுகிறது. இக்கோயில் காவிரி ஆற்றங்கரையில் கட்டப்பட்ட கோயில்களில் ஒன்றாகக் கருதப்படுகிறது.
# ராமச்சந்திரர் கோயில்

**ராமச்சந்திரர் கோயில்** என்பது இந்தியாவின் சத்தீஸ்கர் மாநிலத்தில் உள்ள ராஜிமில் அமைந்துள்ள ஒரு கோயிலாகும்.
# ராமச்சந்திரர் கோயில்

## வரலாறு

இந்த கோயில் கட்டப்பட்ட காலம் அறியப்படவில்லை. அலெக்சாண்டர் கன்னிங்ஹாம் என்பவர், தனது 1884ம் ஆண்டு அறிக்கையில், கோவிந்த் லால் என்ற வணிகரால் சுமார் 250 அல்லது 400 ஆண்டுகளுக்கு முன்பு இந்த கோயில் கட்டப்பட்டதாகக் கூறுகிறார். அதனால், இது கிபி 17 அல்லது 15 ஆம் நூற்றாண்டுக்கு ஒத்ததாக இருக்கும் என்று கருதப்படுகிறது.
# ராமச்சந்திரர் கோயில்

## விளக்கம்

இக்கோயில் ராஜீவ் லோச்சன் கோயிலைப் போலவே ஒரு பீடத்தில் அமைந்துள்ளது. இதன் அஸ்திவாரம் கல்லால் கட்டப்பட்டுள்ளது, அதே சமயம், கோயில் கட்டுமானம் பூசப்பட்ட செங்கல் அமைப்பாக உள்ளது.
# ராமச்சந்திரர் கோயில்

## விளக்கம்

### மண்டபம்

இந்த கோயில் மண்டபத்தின் கூரையானது தலா ஐந்து தூண்கள் கொண்ட இரண்டு வரிசைகளால் தாங்கப்பட்டுள்ளது. இவற்றுக்கு ஏற்ப, ஒவ்வொரு பக்கச் சுவர்களிலிருந்து போதுமான இடைவெளியில் ஐந்து சதுரத் தூண்கள் உள்ளன. இதனால் மொத்தம் பத்து சதுரத் தூண்கள் மற்றும் பத்து தூண்கள் இந்த மண்டபத்தில் உள்ளன.  
இந்தக் கோவிலின் சதுரத்தூண்கள் மற்றும் தூண்கள் கோயிலை விட மிகவும் பழமையானது என்று கருதப்படுகிறது. இது கிபி 7 ஆம் நூற்றாண்டைச் சேர்ந்தது என்பது தெளிவாகிறது. இவை அனைத்தும் சிர்பூரின் இடிபாடுகளில் இருந்து கொண்டு வரப்பட்டவை என்று நம்பப்படுகிறது. கங்கையின் இரண்டு வெவ்வேறு உருவங்கள் இருப்பதால், இரண்டு வெவ்வேறு கோயில்களின் இடிபாடுகள் இணைக்கப்பட்டிருக்க வேண்டும் என்று கன்னிங்ஹாம் குறிப்பிடுகிறார், ஏனெனில் ஒரு கோயிலில் பொதுவாக கங்கையின் இரட்டை பிரதிநிதித்துவங்கள் இல்லை.  
நான்கு தூண்களில் பெரிய, ஒற்றைக்கல்லில் செதுக்கப்பட்ட உருவங்கள் உள்ளன. இரண்டில் பெண் உருவங்கள் உள்ளன. மற்றொன்று மரத்தின் கிளையை வைத்திருக்கும் பெண் உருவத்தைக் கொண்டுள்ளது. நான்காவதாக இருக்கும் தூணில் ஒரு ஆண் மற்றும் பெண் உருவம் உள்ளது. மேலும், ஒரு குரங்கு மாமரத்தின் மீது இருக்கும் உருவம் காணப்படுகிறது.
# ராமச்சந்திரர் கோயில்

## விளக்கம்

### கருவறை

கருவறையின் நுழைவாயில் மூன்று கதவு அடைப்புகளைக் கொண்ட முந்தைய கதவு சட்டகத்தைக் கொண்டுள்ளது. பின்னர் கருவறையின் உட்புறத்தில், நான்கு கதவு அடைப்புகளைக் கொண்ட கதவு சட்டகத்திற்குள் உள்ளது. முந்தைய வாசல் அதன் வடிவமைப்பில் வாகாடகா செல்வாக்கைக் காட்டுகிறது. வலதுபுறத்தில் அதன் வெளிப்புற கதவு அடைப்புகளின் அடிப்பகுதி ஒரு குனிந்துகிடக்கும் யக்ஷாவாகும், இடதுபுறத்தில் அதன் எதிரணி சிதைக்கப்பட்டுள்ளது. பிந்தைய கதவு சட்டகம் சுமார் 17 ஆம் நூற்றாண்டைச் சேர்ந்தது எனச் சொல்லப்படுகிறது.
# ஸ்ரீ மீனாட்சி அம்மாள் உதவிபெறும் நடுநிலைப்பள்ளி

ஸ்ரீ மீனாட்சி அம்மாள் உதவிபெறும் நடுநிலைப்பள்ளி மயிலாடுதுறை மாவட்டம், சீர்காழி தாலுகா, புத்தூர் அருகே உள்ள ஓர் அரசு உதவி பெறும் நடுநிலைப் பள்ளி ஆகும். இப்பள்ளியில் எட்டாம் வகுப்பு வரை பாடம் கற்பிக்கப்படுகிறது.
# ஸ்ரீ மீனாட்சி அம்மாள் உதவிபெறும் நடுநிலைப்பள்ளி

## வரலாறு

இப்பள்ளியானது 1952 ஆம் ஆண்டு கல்வியாளர் கலியமூர்த்தியால் சுப்பராய அய்யர் உதவியோடு தொடங்கப்பட்டது. தற்போது சுமார் 120 மாணவர்கள் கல்வி பயில்கின்றனர்.தற்போது பள்ளிச் செயலாளராக K.வீரபாண்டியன் உள்ளார்.
இப்பள்ளியில் ஒரு தலைமை ஆசிரியர் மூன்று பட்டதாரி ஆசிரியர்கள் மூன்று இடைநிலை ஆசிரியர்கள் பணியாற்றி வருகின்றனர்
# லிசிமோள் பிலிபோசு பாமடைகண்டத்தில்

**லிசிமோள் பிலிபோசு பாமடைகண்டத்தில்** ( *Lizymol Philipose Pamadykandathil *) ஒரு இந்திய பல் மருத்துவத் துறை விஞ்ஞானி ஆவார். இவரது பணி நாரி சக்தி புரஸ்கார் விருதுடன் அங்கீகரிக்கப்பட்டுள்ளது. இந்த விருது, இந்தியாவில் பெண்களுக்கான பிரத்தியேகமான உயரிய விருதாகும்.
# லிசிமோள் பிலிபோசு பாமடைகண்டத்தில்

## வாழ்க்கை

லிசிமோல், கோட்டயத்தில் உள்ள மகாத்மா காந்தி பல்கலைக்கழகத்தில் முதுகலைப் பட்டமும் முனைவர் பட்ட மும் பெற்றவர். இவருக்கு 1998-இல் முனைவர் பட்டம் வழங்கப்பட்டது.  
மேலும், இவர் கேரள அரசின் அறிவியல், தொழில்நுட்பம் மற்றும் சுற்றுச்சூழல் மாநிலக் குழுவின் 2002ஆம் ஆண்டிற்கான இளம் விஞ்ஞானி விருதைப் பெற்றார்.  
இவர் 2015ஆம் ஆண்டில் ஆண்டின் சிறந்த இளைஞர் விருதைப் பெற்றார். இளைஞர்கள் சங்கம், கிழக்கு தேவாலயம், மத்திய குழு, கேரளாவைச் சேர்ந்த டாக்டர் எஸ். வாசுதேவ் விருது 2014 ஆகியவற்றிலிருந்து அறிவியலில் இவர் செய்த சாதனைகளைப் பாராட்டுவதற்கான பாராட்டுச் சான்றிதழைப் பெற்றார்.  
அனைத்துலக பெண்கள் நாளன்று (8 மார்ச்) 2017 அன்று புது தில்லியில் உள்ள குடியரசுத் தலைவர் மாளிகையில் மாண்புமிகு குடியரசுத் தலைவர் ராம்நாத் கோவிந்திடமிருந்து இந்தியாவின் பெண்களுக்கான மிக உயரிய விருதான நாரி சக்தி விருது பெற்ற முப்பது பெண்கள் மற்றும் ஒன்பது நிறுவனங்களில் இவரும் ஒருவர் ஆவார். கேரளாவைச் சேர்ந்த கோவில் ஓவியர் சியாமளா குமாரி மற்றும் விலங்கியல் நிபுணர் எம். எஸ். சுனில் ஆகியோரும் இந்த விருதினை வென்றனர். விருதுடன், 100,000 ரூபாய் வெற்றி பெற்றவர்களுக்கு கிடைத்தது. இவர், பல் மருத்துவத்துறையில், பயோஆக்டிவ் பாலிமர் மற்றும் பாலிமர் அடிப்படையிலான கலவைப் பொருளை உருவாக்கியதற்காக அங்கீகரிக்கப்பட்டார். இது பல் மறுசீரமைப்பிற்காகவும், உள்வைப்புகளை சரிசெய்ய எலும்பு சிமெண்டாகவும் பயன்படுத்தப்படலாமென்று சொல்லப்படுகிறது. 2020ஆம் ஆண்டில் கேரள அரசின் தேசிய போக்குவரத்து திட்டமிடல் மற்றும் ஆராய்ச்சி மையத்திலிருந்து கேரள மாநில அறிவியல் இலக்கிய விருதினைப் (குழந்தைகள் அறிவியல்) பெற்றவர். மேலும், 19 இந்திய காப்புரிமைகள், 11 மாற்றப்பட்ட தொழில்நுட்பங்கள் மற்றும் பல வணிகமயமாக்கப்பட்ட தொழில்நுட்பங்கள் உட்பட 28 காப்புரிமைகளை இவர் பெற்றுள்ளார்.
# லிசிமோள் பிலிபோசு பாமடைகண்டத்தில்

## புத்தகங்கள்

- இவர், மலையாளத்தில் எழுதிய லிசிமோல் பிபி "தந்தா சுச்சித்வாவும் ஆரோக்கியவும்". மார் நர்சாய் பிரிண்டர்ஸ் அண்ட் பப்ளிஷர்ஸ், திருச்சூர், கேரளா (கேரள மாநில அறிவியல் இலக்கிய விருது (KSCSTE) 2020 (குழந்தைகள் இலக்கியம்) பெற்றது.
# அமீதா

**அமீதா** ( *Ameeta*) கமர் சுல்தானா என்ற பெயரில் பிறந்த ஓர் இந்திய நடிகை ஆவார். இவர் *தும்சா நஹின் தேகா*, *மேரே மெஹபூப்* மற்றும் *கூஞ்ச் உத்தி ஷெஹ்னாய்* போன்ற பாலிவுட் படங்களில் தோன்றினார்.
# அமீதா

## தொழில்

### ஆரம்பம்

மதுபாலாவின் ரசிகையான அமீதா, *பாதல்* (1951) திரைப்படத்தில் தான் துணை நடிகை கதாபாத்திரத்தில் நடித்துக் கொண்டிருந்தபோது, ஷம்மி கபூர் நடித்த *தோகர்* திரைப்படத்திற்காக லெக்ராஜ் பக்ரி என்பவர் இவரை ஒப்பந்தம் செய்தார். ஜெய்ஜெயவந்தி என்று பெயர் வைக்கப்பட்டுள்ள ஒரு வேடத்தில் நடித்தார். இது இவரது முதல் அறிமுகத் திரைப்படம் ஆகும். விஜய் பட் இயக்கத்தில் வெளியான 1953 ஆம் ஆண்டு வெளியான *ஸ்ரீ சைதன்ய மஹாபிரபு* (1954), திரைப்படத்தில் அமீதா கதாநாயகியாக அறிமுகமானார். அமீதா என்ற திரைப்பெயர் இந்தப் படத்தில் தோன்றியது. படம் தோல்வியடைந்தது, ஆனால் அமீதா *அமர் கீர்த்தன்*, *பாதல் அவுர் பிஜிலி*, *பாகி சர்தார்* மற்றும் *இந்திரசபா* போன்ற படங்களில் தொடர்ந்து பணியாற்றினார்.  
1956 ஆம் ஆண்டு வசூலில் சாதனை புரிந்த *ஷிரின் ஃபர்ஹாத்* திரைப்படத்தில் மதுபாலாவுடன் இவர் நடித்தபோது இவரது வாழ்க்கை ஒரு நல்ல திருப்பத்தை எடுத்தது. பின்னர் சம்மி கபூர் மற்றும் நளினி ஜெய்வந்த் ஆகியோருடன் *அபிமான்* மற்றும் *ஜமானா* மற்றும் ஹம் சப் சோர் ஹெய்ன் (1956) ஆகியவற்றில் முக்கிய பாத்திரங்களில் இவர் நடித்திருந்தர்.  
சம்மி கபூருக்கு இணையாக *தும்சா நஹின் தேகா* (1957) படம் மூலம் அமீதாவின் வாழ்க்கையில் திருப்புமுனை ஏற்பட்டது. அமீதா ஒரு புதிய நட்சத்திரமாக புகழ் பெற்றார். படம் பெரிய வெற்றியைப் பெற்றது. ஆனாலும் இது இவரது திரை வாழ்க்கைக்கு பெரிதாக ஏதும் உதவவில்லை.
# அமீதா

## தொழில்

### பிற்காலத் தொழில்

பின்னர், *ராக்கி* (1962) மற்றும் *மேரே மெஹபூப்* (1963) போன்ற படங்களில் நடித்தது இவர் சிறந்த துணை நடிகைக்கான பிலிம்பேர் விருதுக்கு பரிந்துரைக்கப்பட்டாலும், முன்னணித் திரைப்படங்களில் இடம் பெறவில்லை. 1965 இல் *ஹம் சப் உஸ்தாத் ஹை* படத்தில் கிஷோர் குமாருக்கு இணையாக நடித்தார். 1965 வாக்கில் அமீதா *ரிஷ்டே நாடே* (1965), மற்றும் *ஆஸ்ரா* (1966) போன்ற படங்களில் எதிர்மறை மற்றும் வில்லத்தனமான கதாபாத்திரங்களில் நடித்தார். *அரௌண்ட் தி வேர்ல்ட்* (1967) மற்றும் *ஹசீனா மான் ஜாயேகி* (1968) போன்ற படங்களில், இளம் நட்சத்திரங்களான ராஜ்ஸ்ரீ மற்றும் பபிதா ஆகியோருடன் துணை வேடங்களில் காணப்பட்டார். *ஹசீனா மான் ஜாயேகி* (1968) படத்திற்குப் பிறகு, முன்னணி பாத்திரங்கள் கிடைக்காததால் ஏமாற்றமடைந்த அமீதா திரைப்படத் துறையை விட்டு வெளியேறி திருமண வாழ்க்கைக்குல் நுழைந்தார்.
# அமீதா

## தனிப்பட்ட வாழ்க்கை

அமீதா திரைப்பட உலகில் இருந்து ஓய்வு பெற்ற பிறகு, நடிகரும் இயக்குனருமான கம்ரான் என்பவரை மணந்தார். இவர்களுக்கு சபியா என்ற மகள் இருந்தார். கம்ரன் ஃபரா கான் மற்றும் சஜித் கான் ஆகியோரின் உயிரியல் தந்தை ஆவார். சபியாவும் இந்தி படங்களில் முன்னணி நடிகையாக *அனோகா ரிஷ்தா* (1986) மற்றும் *கிலாடி* (1992) மற்றும் *100 நாட்கள்* (1991) ஆகிய படங்களில் நடித்தார்.
# அமீதா

## விருதுகள்

*மேரே மெஹபூப்* (1962) படத்திற்காக அமீதா சிறந்த துணை நடிகையாக பிலிம்பேர் விருதுக்கு பரிந்துரைக்கப்பட்டார். 20 நவம்பர் 2005 அன்று சினி & டிவி கலைஞர்கள் சங்கத்தின் வாழ்நாள் சாதனையாளர் விருதை ஏற்க ஒருமுறை மட்டுமே அவர் தனிமையில் இருந்து வெளியே வந்தார், பின்னர் இவரைப் பற்றிய தகவல் ஏதுமில்லை.
# தோல் பொம்மலாட்டம்

நிழல் பொம்மலாட்ட பாரம்பரியமான தோல் பொம்மலாட்டத்தில் அனுமனும் இராவணனும்]]
**தோல் பொம்மலாட்டம்** (*Tholu bommalata*) என்பது இந்தியாவின் ஆந்திரப் பிரதேச மாநிலத்தில் நிகழ்த்தப்படும் நிழல் பொம்மலாட்டக் கலை வடிவம் ஆகும். இந்தக் கலை வடிவம் கி. மு. 3 ஆம் நூற்றாண்டு தொட்டு பாரம்பரியத்தைக் கொண்டுள்ளது. அதன் கலைஞர்கள் ஒரு வருட காலப்பகுதியில் கிராமங்களில் பாடல்களைப் பாடுவதற்கும் நல்வாய்ப்புகளைச் சொல்வதற்கும் தாயத்துக்களை விற்பனை செய்வதற்கும் கூத்துகளை நிகழ்த்துவதற்கும் பாம்புகளைக் கவர்ந்து பிடிப்பதற்கும் மீன் வலைகளை நெசவு செய்வதற்கும் பானைகளை சரிசெய்வதற்கும் பச்சை குத்துவதற்கும் அலைந்து திரியும் மக்களில் ஒரு குழுவைச் சேர்ந்தவர்கள் ஆவர். தோல் பொம்மலாட்டம் நிலையான அரச ஆதரவைப் பெற்ற வரலாற்றைக் கொண்டுள்ளது . இந்தோனேசிய சுற்றுலாவின் பிரதானமாக இருந்து வரும் பொம்மை நாடகமான வயாங்கின் முன்னோடியாக இது திகழ்கிறது. மேலும், இக்கலை ஐக்கிய நாடுகள் கல்வி, அறிவியல், பண்பாட்டு நிறுவனத்தால் மனிதகுலத்தின் அருவமான கலாச்சார பாரம்பரியமாக அறிவிக்கப்பட்டுள்ளது.  
வானொலி, திரைப்படம், தொலைக்காட்சி போன்றவை வருவதற்கு பல நூற்றாண்டுகளுக்கு முன்னர் இந்து காவியங்கள் மற்றும் உள்ளூர் நாட்டுப்புறக் கதைகள் பற்றிய அறிவை வழங்கிய இந்த பண்டைய வழக்கம், செய்திகளைக் குறிப்பிடாமல், இந்திய துணைக் கண்டத்தின் தொலைதூர மூலைகளுக்கும் பரவியது. பொம்மலாட்டக்காரர்கள் பல்வேறு பொழுதுபோக்கு கலைஞர்களில் சிலரைக் கொண்டுள்ளனர், அவர்கள் இரவு முழுவதும் வெவ்வேறு கலை வடிவங்களை நிகழ்த்துகிறார்கள். வழக்கமாக இராமாயணம் மற்றும் *மகாபாரதம்* போன்ற இந்து காவியங்களிலிருந்து பல்வேறு கதைகளை மீள் உருவாக்கம் செய்து நிகழ்த்துகிறார்கள்.
# தோல் பொம்மலாட்டம்

## சொற்பிறப்பியல்

*தோலு* பொம்மலாட்டா என்ற தொடர் "தோல் பொம்மைகளின் நடனம்" (தோலு-"தோல்", பொம்மா-"பொம்மை/பொம்மை" மற்றும் ஆடா- "விளையாட்டு/நடனம்") என்று பொருள்படும். இது "தோல் பொம்மைகளின் விளையாட்டு" அல்லது "தோல் பொம்மிக்களின் நடனம்" என்றும் மொழிபெயர்க்கப்பட்டுள்ளது.  
தோலு பொம்மலாட்டம், *பொம்மலாட்டஂம்* அல்லது *தோல்பாவைக் கூத்து* என்றும் அழைக்கப்படுகிறது, இது இந்தியாவின் தமிழ்நாட்டில் வேர்களைக் கொண்ட ஒரு பாரம்பரிய நிழல் பொம்மலாட்டக் கலை வடிவமாகும். இது தோல் பொம்மைகளைப் பயன்படுத்தி கதைசொல்லலின் பாணியிலான மிகவும் சிக்கலான வடிவமாகும். "டோலு" என்ற சொல்லுக்கு தோல் என்றும், "பொம்மலாட்டம்" என்றால் தமிழில் பொம்மலாட்டமாகவும் பொருள்படும்.
# தோல் பொம்மலாட்டம்

## வரலாறு

சாதவாஹனா காலத்தில் (கிமு 2ஆம் நூற்றாண்டு-கிபி 2ஆம் நூற்றாண்டில்) நிழல் பொம்மலாட்டம் நடைமுறையில் இருந்ததாக ஆந்திர வரலாறு பதிவு செய்கிறது. பொம்மலாட்டம் ஆந்திராவிலிருந்து இந்தோனேசியா, கம்போடியா, மலேசியா, தாய்லாந்து, பர்மா வரை பரவியது என்று கலை விமர்சகர்கள் கருதுகின்றனர். இந்தோனேசிய சுற்றுலாவின் பிரதானமான, யுனெஸ்கோவால் மனிதகுலத்தின் அருவமான கலாச்சார பாரம்பரியமாக அறிவிக்கப்பட்ட இந்தோனேசிய பொம்மலாட்ட நாடகமான வயாங், அதன் தோற்றம் தோலுவொம்மலாடாவில் உள்ளது. சில நிழல் நாடகங்கள் ரங்கநாத ராமாயணத்தை அடிப்படையாகக் கொண்டு மேம்படுத்தப்பட்டுள்ளன.